Mednarodno kariero je začel v prvenstvu Formule 3000 v sezoni 2001, kjer je z dvema četrtima in enim petim mestom dosegel trinajsto mesto v dirkaškem prvenstvu. V naslednji naslednji sezoni 2002 je z drugim mestom dosegel prvo uvrstitev na stopničke, skupaj s še štirimi uvrstitvami med dobitnike točk mu je to prinesrlo deseto mesto v prvenstvu. V sezoni 2003 je dosegel prvo zmago, ob tem pa še tri uvrstitve na stopničke, kar mu je prineslo peto mesto v prvenstvu, rezultat ki ga je ponovil tudi v naslednji sezoni 2004 z eno zmago in še eno uvrstitvijo na stopničke. Dobri rezultati so mu prinesli sedež v Formuli 1, kjer je nastopil na prvih enajstih dirkah sezone 2005, ko je daleč najboljši rezultat in svojo edino uvrstitev med dobitnike točk dosegel s šestim mestom na kontroverzni dirki za Veliko nagrado ZDA, kjer je dirkalo le šest dirkačev.